                  22.3.2019

                  MT

                  Il-Ġurnal Uffiċjali tal-Unjoni Ewropea

                  C 108/4

         Deċiżjoni tal-Bord Eżekuttiv li tistabbilixxi regoli interni dwar il-provvista ta’ informazzjoni lis-suġġetti tad-data u r-restrizzjoni ta’ ċerti mid-drittijiet tagħhom dwar il-protezzjoni tad-data mill-FRA fil-kuntest ta’ inkjesti amministrattivi, proċedimenti qabel dawk dixxiplinari, dixxiplinari u proċeduri ta’ sospensjoni
         (2019/C 108/04)
         IL-BORD EŻEKUTTIV TAL-AĠENZIJA TAL-UNJONI EWROPEA GĦAD-DRITTIJIET FUNDAMENTALI
         WARA LI KKUNSIDRA:
         Ir-Regolament tal-Kunsill (KE) Nru 168/2007 tal-15 ta’ Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (1) (FRA) u b’mod partikolari l-Artikolu 13 tiegħu,
         Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni 1247/2002/KE (2);
         BILLI:

                     (1)

                     Il-FRA twettaq inkjesti amministrattivi, proċedimenti qabel dawk dixxiplinari, dixxiplinari u dawk ta’ sospensjoni, abbażi tal-Artikolu 86 tar-Regolamenti tal-Persunal tal-Uffiċjali tal-Unjoni Ewropea u skont l-Anness IX għalihom kif ukoll id-Deċiżjoni tal-BE 2013/01 Proċedimenti dixxiplinari jistgħu jinkludu investigazzjonijiet imwettqa mill-Bord tad-Dixxiplina tal-FRA skont l-Artikolu 17 tal-Anness IX għar-Regolamenti tal-Persunal;

                     (2)

                     Skont l-Artikolu 25(8) tar-Regolament (UE) 2018/1725, iridu jiġu adottati mingħajr dewmien regoli interni dwar il-provvista ta’ informazzjoni lis-suġġetti tad-data u r-restrizzjoni ta’ ċerti mid-drittijiet tagħhom dwar il-protezzjoni tad-data mill-FRA fil-kuntest ta’ inkjesti amministrattivi, u proċedimenti qabel dawk dixxiplinari, dixxiplinari u proċeduri ta’ sospensjoni;

                     (3)

                     Il-Kummissjoni Ewropea adottat id-Deċiżjoni (UE) 2019/165 (3);

                     (4)

                     Il-FRA jeħtiġilha tikkonforma mal-leġiżlazzjoni applikabbli dwar il-protezzjoni tad-data;

                     (5)

                     Il-Kontrollur Ewropew għall-Protezzjoni tad-Data ta l-opinjoni tiegħu fit-28 ta’ Frar 2019

               IDDEĊIEDA:

            Artikolu 1
            Id-Deċiżjoni (UE) 2019/165 għandha tkun applikabbli, b’analoġija, għall-Aġenzija tal-Unjoni Ewropea għad-Drittijiet Fundamentali.

            Artikolu 2
            Id-Deċiżjoni (UE) 2019/165 għandha tkun applikabbli mutatis mutandis għall-Aġenzija tal-Unjoni Ewropea għad-Drittijiet Fundamentali bil-modifiki li ġejjin:

                        1.

                        “Kummissjoni” u “Kummissjoni Ewropea” għandhom jiġu sostitwiti b’“Aġenzija Ewropea għad-Drittijiet Fundamentali (FRA)”.

                        2.

                        Fil-premessa (1) “Dawk il-kompiti… (‘IDOC’)” mhix applikabbli.

                        3.

                        Id-Deċiżjoni tal-Kummissjoni C(2004) 1588 li tistipula dispożizzjonijiet ta’ implimentazzjoni ġenerali dwar it-twettiq ta’ inkjesti amministrattivi u proċeduri dixxiplinari għandha tiġi sostitwita bid-“Deċiżjoni tal-BE 2013/01 dwar it-twettiq ta’ inkjesti amministrattivi u proċedimenti dixxiplinari”.

            Artikolu 3
            Dħul fis-Seħħ
            Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Magħmul fi Vjenna, id-19 ta’ Marzu 2019.

                  Għall-Aġenzija tal-Unjoni Ewropea għad-Drittijiet Fundamentali

               Sirpa RAUTIO

                  President tal-Bord Eżekuttiv

            (1)  ĠU L 53, 22.2.2007, p. 1.

            (2)  ĠU L 295, 21.11.2018, p. 39.

            (3)  Id-Deċiżjoni (UE) 2019/165 tal-1 ta’ Frar 2019 li tistabbilixxi regoli interni dwar il-provvista ta’ informazzjoni lis-suġġetti tad-data u r-restrizzjoni ta’ ċerti mid-drittijiet tagħhom dwar il-protezzjoni tad-data mill-Kummissjoni fil-kuntest ta’ inkjesti amministrattivi, u proċedimenti qabel dawk dixxiplinari, dixxiplinari u proċeduri ta’ sospensjoni (ĠU L 32, 4.2.2019, p. 9).


title: Deċiżjoni tal-Kunsill (UE) 2019/466 tat-18 ta' Marzu 2019 dwar il-pożizzjoni li għandha tittieħed f'isem l-Unjoni Ewropea fil-Kunsill ta' Assoċjazzjoni stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea għall-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-emenda tal-Anness XXVII għal dak il-Ftehim

text:
                  22.3.2019

                  MT

                  Il-Ġurnal Uffiċjali tal-Unjoni Ewropea

                  L 80/26

         DEĊIŻJONI TAL-KUNSILL (UE) 2019/466
         tat-18 ta' Marzu 2019
         dwar il-pożizzjoni li għandha tittieħed f'isem l-Unjoni Ewropea fil-Kunsill ta' Assoċjazzjoni stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea għall-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-emenda tal-Anness XXVII għal dak il-Ftehim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 194 u 217 flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra (1) (il-“Ftehim”) ġie konkluż mill-Unjoni permezz tad-Deċiżjonijiet tal-Kunsill (UE) 2017/1247 (2) u (UE) 2017/1248 (3) u daħal fis-seħħ fl-1 ta' Settembru 2017.

                     (2)

                     Skont l-Artikolu 273 tal-Ftehim, il-Partijiet għandhom jadattaw il-leġiżlazzjoni tagħhom, kif imsemmi fl-Anness XXVII għall-Ftehim, sabiex jiżguraw li l-kundizzjonijiet kollha għat-trasport tal-elettriku u tal-gass ikunu oġġettivi, raġonevoli, trasparenti u nondiskriminatorji, bil-għan li tittejjeb is-sigurtà tal-provvista tal-enerġija fir-reġjun.

                     (3)

                     Barra minn hekk, bil-ħsieb li jsir progress lejn l-integrazzjoni tas-suq, inkluż l-iżvilupp ta' interkonnessjonijiet tal-enerġija, l-Artikolu 337 tal-Ftehim jipprevedi li l-Partijiet ikomplu u jintensifikaw il-kooperazzjoni tagħhom dwar kwistjonijiet tal-enerġija, inkluż permezz tal-approssimazzjoni gradwali fis-settur tal-enerġija.

                     (4)

                     L-Artikolu 341 tal-Ftehim jistipula li l-approssimazzjoni gradwali fis-settur tal-enerġija għandha tipproċedi skont l-iskeda stabbilita fl-Anness XXVII għall-Ftehim.

                     (5)

                     L-Artikolu 474 tal-Ftehim jipprevedi obbligu għall-Ukrajna li twettaq l-approssimazzjoni gradwali tal-leġiżlazzjoni tagħha mal-liġi tal-Unjoni, inkluż fis-settur tal-enerġija.

                     (6)

                     L-acquis tal-Unjoni fis-settur tal-enerġija evolva b'mod sostanzjali minn meta ġew konklużi n-negozjati tal-Ftehim.

                     (7)

                     Skont l-Artikoli 463(1) u (3) tal-Ftehim, il-Kunsill ta' Assoċjazzjoni għandu s-setgħa li jieħu deċiżjonijiet bil-għan li jintlaħqu l-objettivi tal-Ftehim. B'mod partikolari, jista' jaġġorna jew jemenda l-Annessi għall-Ftehim, filwaqt li jqis l-evoluzzjoni tal-liġi tal-Unjoni u l-istandards applikabbli stabbiliti fi strumenti internazzjonali meqjusa rilevanti mill-Partijiet.

                     (8)

                     Għalhekk, il-Kunsill ta' Assoċjazzjoni għandu jemenda l-Anness XXVII għall-Ftehim sabiex jirrifletti l-evoluzzjoni tal-acquis tal-Unjoni.

                     (9)

                     L-Artikolu 475 tal-Ftehim jiddefinixxi f'termini ġenerali l-monitoraġġ tal-progress fl-approssimazzjoni tal-liġi tal-Ukrajna mal-liġi tal-Unjoni, inklużi aspetti ta' implimentazzjoni u infurzar. Huwa jipprevedi li l-proċess ta' rappurtar u valutazzjoni jqis il-modalitajiet speċifiċi definiti fil-Ftehim jew fid-deċiżjonijiet tal-korpi istituzzjonali stabbiliti skont il-Ftehim.

                     (10)

                     Biex tiġi żgurata implimentazzjoni aktar effettiva tar-riformi, huwa neċessarju li jissaħħaħ il-mekkaniżmu ta' monitoraġġ għar-riforma tas-settur tal-enerġija.

                     (11)

                     Għalhekk, il-Kunsill ta' Assoċjazzjoni għandu jemenda l-Anness XXVII għall-Ftehim biex jipprevedi regoli aktar dettaljati għall-monitoraġġ tal-approssimazzjoni tal-liġi Ukrena mal-liġi tal-Unjoni fis-settur tal-enerġija.

                     (12)

                     Huwa neċessarju li tiġi stabbilita l-pożizzjoni li għandha tittieħed f'isem l-Unjoni fil-Kunsill ta' Assoċjazzjoni, fir-rigward tal-emenda tal-Anness XXVII għall-Ftehim.

                     (13)

                     Il-pożizzjoni tal-Unjoni fil-Kunsill ta' Assoċjazzjoni għandha għaldaqstant tkun ibbażata fuq l-abbozz ta' deċiżjoni mehmuż,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f'isem l-Unjoni fil-Kunsill ta' Assoċjazzjoni stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna min-naħa l-oħra, fir-rigward tal-emenda tal-Anness XXVII għal dak il-Ftehim għandha tkun ibbażata fuq l-abbozz ta' Deċiżjoni tal-Kunsill ta' Assoċjazzjoni mehmuż ma' din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-18 ta' Marzu 2019.

                  Għall-Kunsill

                  Il-President

               F. MOGHERINI

            (1)  ĠU L 161, 29.5.2014, p. 3.

            (2)  Id-Deċiżjoni tal-Kunsill (UE) 2017/1247 tal-11 ta' Lulju 2017 dwar il-konklużjoni, f'isem l-Unjoni Ewropea, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra, għajr għad-dispożizzjonijiet relatati mat-trattament ta' ċittadini ta' pajjiżi terzi legalment impjegati bħala ħaddiema fit-territorju tal-parti l-oħra (ĠU L 181, 12.7.2017, p. 1).

            (3)  Id-Deċiżjoni tal-Kunsill (UE) 2017/1248 tal-11 ta' Lulju 2017 dwar il-konklużjoni, f'isem l-Unjoni Ewropea, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra, għajr għad-dispożizzjonijiet relatati mat-trattament ta' ċittadini ta' pajjiżi terzi legalment impjegati bħala ħaddiema fit-territorju tal-parti l-oħra (ĠU L 181, 12.7.2017, p. 4).

            ABBOZZ
            DEĊIŻJONI Nru …/2019 TAL-KUNSILL TA' ASSOĊJAZZJONI BEJN L-UE U L-UKRAJNA
            tal- … 2019
            fir-rigward tal-emenda l-Anness XXVII għall-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra
            IL-KUNSILL TA' ASSOĊJAZZJONI BEJN L-UE U L-UKRAJNA,
            Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra u b'mod partikolari l-Artikolu 463 tiegħu,
            Billi:

                        (1)

                        Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra (“il-Ftehim”) ġie ffirmat fil-21 ta' Marzu u s-27 ta' Ġunju 2014 u daħal fis-seħħ fl-1 ta' Settembru 2017.

                        (2)

                        Il-Preambolu għall-Ftehim jirrikonoxxi x-xewqa tal-Partijiet li jmexxu r-riforma u l-proċess ta' approssimazzjoni 'l quddiem fl-Ukrajna, u b'hekk jikkontribwixxu għall-integrazzjoni ekonomika gradwali u l-approfondiment tal-assoċjazzjoni politika kif ukoll għall-kisba ta' integrazzjoni ekonomika permezz ta' approssimazzjoni regolatorja estensiva. Il-preambolu jirreferi wkoll għall-impenn tal-Partijiet li jsaħħu s-sigurtà tal-enerġija billi, fost l-oħrajn, iżidu l-integrazzjoni tas-suq u l-approssimazzjoni regolatorja lejn l-elementi ewlenin tal-acquis tal-UE.

                        (3)

                        Barra minn hekk, il-Memorandum ta' Qbil bilaterali dwar Sħubija Strateġika dwar l-Enerġija bejn l-Unjoni Ewropea u l-Ukrajna tal-24 ta' Novembru 2016 jirrikonoxxi li l-għan ta' kooperazzjoni intensifikata fil-qasam tal-enerġija u tar-riforma tas-settur tal-enerġija huwa l-integrazzjoni sħiħa tas-swieq tal-enerġija tal-Unjoni u l-Ukrajna.

                        (4)

                        L-Artikolu 1 tal-Ftehim jirreferi għall-għan li jiġu appoġġati l-isforzi tal-Ukrajna biex titlesta t-tranżizzjoni għal ekonomija tas-suq li tiffunzjona permezz ta', inter alia, l-approssimazzjoni progressiva tal-leġiżlazzjoni tagħha ma' dik tal-Unjoni.

                        (5)

                        Skont l-Artikolu 273 tal-Ftehim, il-Partijiet għandhom jadattaw il-leġiżlazzjoni tagħhom, kif imsemmi fl-Anness XXVII għall-Ftehim, sabiex jiżguraw li l-kundizzjonijiet kollha għat-trasport tal-elettriku u tal-gass ikunu oġġettivi, raġonevoli, trasparenti u nondiskriminatorji.

                        (6)

                        Barra minn hekk, bil-ħsieb li jsir progress lejn l-integrazzjoni tas-suq, l-Artikolu 337 tal-Ftehim jipprevedi li l-Partijiet ikomplu u jintensifikaw il-kooperazzjoni tagħhom dwar kwistjonijiet tal-enerġija, inkluż permezz tal-approssimazzjoni gradwali fis-settur tal-enerġija.

                        (7)

                        L-Artikolu 341 tal-Ftehim jistipula li l-approssimazzjoni gradwali fis-settur tal-enerġija għandha tipproċedi skont skeda kif stabbilit fl-Anness XXVII għall-Ftehim.

                        (8)

                        L-Artikolu 474 tal-Ftehim itenni l-impenn ġenerali tal-Ukrajna biex twettaq l-approssimazzjoni gradwali tal-leġiżlazzjoni tagħha ma' dik tal-Unjoni, inkluż fis-settur tal-enerġija.

                        (9)

                        L-acquis tal-UE fis-settur tal-enerġija evolva b'mod sostanzjali minn meta ġew konklużi n-negozjat tal-Ftehim, kif ukoll l-obbligi tal-Ukrajna li jirriżultaw mill-implimentazzjoni tal-Ftehim u s-sħubija tiegħu fit-Trattat tal-Komunità tal-Enerġija. Jeħtieġ li din l-evoluzzjoni tiġi riflessa fl-Anness XXVII għall-Ftehim li għalhekk jenħtieġ li jiġi aġġornat.

                        (10)

                        L-Artikolu 475 tal-Ftehim jiddefinixxi f'termini ġenerali l-monitoraġġ tal-progress fl-approssimazzjoni tal-liġi tal-Ukrajna mal-liġi tal-Unjoni, inklużi aspetti ta' implimentazzjoni u infurzar. Huwa jipprevedi li l-proċess ta' rappurtar u valutazzjoni jqis il-modalitajiet speċifiċi definiti fil-Ftehim jew fid-deċiżjonijiet tal-korpi istituzzjonali stabbiliti skont il-Ftehim.

                        (11)

                        Sabiex tiġi żgurata implimentazzjoni aktar effettiva tar-riformi mill-Ukrajna, huwa meħtieġ li jissaħħaħ il-mekkaniżmu ta' monitoraġġ għar-riforma fis-settur tal-enerġija sabiex ir-riformi miksuba jkollhom karattru irriversibbli u b'hekk jikkontribwixxu b'mod dejjiemi għall-modernizzazzjoni tas-settur tal-enerġija.

                        (12)

                        Skont l-Artikolu 463(1) u (3) tal-Ftehim, il-Kunsill ta' Assoċjazzjoni għandu s-setgħa li jadotta deċiżjonijiet bil-għan li jintlaħqu l-objettivi ta' dan il-Ftehim. B'mod partikolari, jista' jaġġorna jew jemenda l-Annessi għall-Ftehim, filwaqt li jqis l-evoluzzjoni tal-liġi tal-Unjoni u l-istandards applikabbli stabbiliti fi strumenti internazzjonali meqjusa rilevanti mill-Partijiet.

                        (13)

                        Għalhekk, il-Kunsill ta' Assoċjazzjoni għandu jemenda l-Anness XXVII għall-Ftehim biex jipprevedi regoli aktar dettaljati għall-monitoraġġ tal-approssimazzjoni tal-liġi Ukrena mal-liġi tal-Unjoni fis-settur tal-enerġija. Għal dak il-għan, dispożizzjonijiet xierqa li jsaħħu l-proċess ta' monitoraġġ għandhom jiġu inklużi fl-Anness XXVII għall-Ftehim.

                  ADOTTA DIN ID-DEĊIŻJONI:

               Artikolu 1
               L-Anness XXVII għall-Ftehim huwa sostitwit bl-Anness għal din id-Deċiżjoni.

               Artikolu 2
               Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea u fil-Ġurnal Uffiċjali tal-Ukrajna.

               Artikolu 3
               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi …,

                     Għall-Kunsill ta' Assoċjazzjoni

                     Il-President

               ANNESS

                        “ANNESS XXVII GĦAL KAPITOLU 1

                           KOOPERAZZJONI FL-ENERĠIJA, INKLUŻI KWISTJONIJIET NUKLEARI

                        ANNESS XXVII-A

                           MONITORAĠĠ TAL-APPROSSIMAZZJONI FIS-SETTUR TAL-ENERĠIJA

                        Bil-għan li jissaħħaħ il-monitoraġġ tal-approssimazzjoni tal-acquis tal-UE għas-settur tal-enerġija fil-liġi domestika tal-Ukrajna u li tinkiseb modernizzazzjoni dejjiema tas-settur tal-enerġija tal-Ukrajna, il-Partijiet għandhom japplikaw il-miżuri addizzjonali li ġejjin, f'konformità mal-Artikolu 475(2) tal-Ftehim. Dawn il-miżuri ma għandhomx jaffettwaw id-drittijiet u l-obbligi ta' kwalunkwe Parti li jirriżultaw mis-sħubija tagħhom fit-Trattat dwar il-Komunità tal-Enerġija.
                        Implimentazzjoni effettiva tal-acquis tal-UE

                                    1.

                                    Il-Kummissjoni Ewropea għandha tinforma minnufih lill-Ukrajna dwar kwalunkwe proposta tal-Kummissjoni Ewropea biex tadotta jew temenda, u dwar kwalunkwe att tal-UE li jibdel, l-acquis tal-UE elenkat f'dan l-Anness.

                                    2.

                                    L-Ukrajna għandha tiżgura l-implimentazzjoni effettiva tal-atti domestiċi approssimati u tieħu kwalunkwe azzjoni meħtieġa biex tirrifletti l-iżviluppi fil-liġi tal-Unjoni fil-liġi domestika tagħha fis-settur tal-enerġija, kif elenkati fl-Anness XXVII-B. B'mod partikolari, kwalunkwe att li jikkorrispondi għal:

                                                (a)

                                                Regolament jew Deċiżjoni tal-UE għandhom isiru parti mill-ordni legali intern tal-Ukrajna;

                                                (b)

                                                Direttiva tal-UE għandha tħalli l-għażla tal-forma u l-metodu ta' implimentazzjoni f'idejn l-awtoritajiet tal-Ukrajna;

                                                (c)

                                                Regolament tal-Kummissjoni Ewropea dwar kodiċi tan-netwerk fis-setturi tal-elettriku jew tal-gass għandu jsir parti mill-ordni legali intern tal-Ukrajna mingħajr tibdil fl-istruttura u t-test tar-Regolament minbarra t-traduzzjoni, sakemm dawn il-bidliet ma jiġux indikati kif meħtieġ mill-Kummissjoni Ewropea.

                                    3.

                                    L-Ukrajna għandha żżomm lura minn kwalunkwe azzjoni li timmina l-għan jew l-eżitu tal-approssimazzjoni tal-liġi domestika tagħha għall-acquis tal-UE fis-settur tal-enerġija, kif elenkat fl-Anness XXVII-B.

                                    4.

                                    L-Ukrajna għandha tirrevoka d-dispożizzjonijiet tal-liġi domestika tagħha jew twaqqaf il-prattiki domestiċi li jkunu inkonsistenti mal-liġi tal-Unjoni jew mal-liġi domestika tagħha approssimata mal-liġi tal-Unjoni fis-settur tal-enerġija, kif elenkat fl-Anness XXVII-B.

                              Konsultazzjonijiet

                                    5.

                                    L-Ukrajna għandha tikkonsulta mal-Kummissjoni Ewropea, fir-rigward tal-kompatibbiltà mal-acquis tal-UE ta' kwalunkwe proposta leġiżlattiva fl-oqsma li għandhom jiġu approssimati mal-atti legali elenkati fl-Anness XXVII-B, qabel id-dħul fis-seħħ tagħha. L-obbligu ta' konsultazzjoni jinkludi l-proposti għal modifika għall-att leġiżlattiv nazzjonali diġà approssimat, irrispettivament mill-forma ġuridika tal-proposta.

                                    6.

                                    Il-Gvern tal-Ukrajna jista' jikkonsulta lill-Kummissjoni Ewropea fir-rigward tal-kompatibbiltà mal-acquis tal-UE ta' kwalunkwe proposta għal att li jimplimenta l-leġiżlazzjoni fis-settur tal-enerġija, li kien jew li għandu jiġi approssimat għall-acquis tal-UE elenkat fl-Anness XXVII-B. Jekk il-Gvern tal-Ukrajna jiddeċiedi li jikkonsulta lill-Kummissjoni Ewropea dwar att bħal dan, għandu japplika l-punt (7).

                                    7.

                                    L-Ukrajna għandha toqgħod lura milli tapplika xi att ppreżentat għall-konsultazzjoni kif imsemmi fil-punti (5) u (6) qabel mal-Kummissjoni Ewropea tkun ivvalutat il-kompatibbiltà tal-att propost mal-acquis tal-UE rilevanti u fejn l-Kummissjoni Ewropea tkun ikkonkludiet li l-att propost huwa inkompatibbli mal-istess acquis tal-UE.

                                    8.

                                    Il-valutazzjoni tal-kompatibbiltà mill-Kummissjoni Ewropea tista' tinkludi rakkomandazzjonijiet fir-rigward tal-att propost, jew ta' partijiet minnu, li l-Kummissjoni Ewropea tqis inkompatibbli mal-acquis tal-UE. Għall-finijiet tal-valutazzjoni, il-Kummissjoni Ewropea tista' tikkonsulta lis-Segretarjat tal-Komunità tal-Enerġija jew torganizza missjonijiet ta' esperti, skont kif tqis xieraq. Il-valutazzjoni tal-kompatibbiltà għandha tiġi konkluża fi żmien tliet xhur mid-data tal-wasla tal-verżjoni bil-lingwa Ingliża tal-att propost, jew perjodu itwal kif jista' jiġi miftiehem bejn il-Kummissjoni Ewropea u l-Ukrajna. Fin-nuqqas ta' tweġiba mill-Kummissjoni Ewropea f'dak il-perjodu, l-Ukrajna tista' ddaħħal fis-seħħ l-att propost. In-nuqqas ta' tweġiba f'dak il-perjodu ma għandux jimplika li l-Kummissjoni Ewropea tqis li l-att propost huwa kompatibbli mal-acquis tal-UE.

                                    9.

                                    L-Ukrajna tikkomunika lill-Kummissjoni Ewropea l-verżjoni finali ta' kull att fl-oqsma li għandhom jiġu approssimati għall-acquis tal-UE elenkati fl-Anness XXVII-B jew li timmodifika leġiżlazzjoni domestika approssimata f'dawk l-oqsma.

                                    10.

                                    Il-Gvern tal-Ukrajna jista' jġib kwalunkwe att jew proposta oħra fi kwistjonijiet ta' enerġija koperti minn dan il-Ftehim għall-attenzjoni tal-Kummissjoni Ewropea sabiex jitlob opinjoni mhux vinkolanti dwar il-kompatibbiltà tal-att mal-acquis tal-UE elenkat fl-Anness XXVII-B.

                                    11.

                                    Il-partijiet għandhom jiskambjaw l-informazzjoni kif stipulat f'dan l-Anness permezz tas-Segretarji tal-Kumitat ta' Assoċjazzjoni.

                              Rapportar lill-Kunsill ta' Assoċjazzjoni

                                    12.

                                    Qabel il-laqgħa annwali tagħha, il-Kummissjoni Ewropea għandha tinforma lill-Kunsill ta' Assoċjazzjoni dwar l-opinjonijiet kollha mitluba minn u maħruġa lill-Ukrajna taħt dan l-Anness rigward il-konformità tal-atti domestiċi tal-Ukrajna mal-acquis tal-UE.

                                    13.

                                    L-Ukrajna għandha tirrapporta bil-miktub lill-Kunsill ta' Assoċjazzjoni, tliet xhur qabel il-laqgħa annwali tagħha, dwar il-progress li jkun sar fl-implimentazzjoni tar-riforma tas-settur tal-enerġija, abbażi tal-acquis tal-UE elenkat fl-Anness XXVII-B. Dan ir-rapport għandu jindirizza fid-dettall il-mod li bih l-Ukrajna tikkunsidra l-opinjonijiet u r-rakkomandazzjonijiet maħruġa mill-Kummissjoni Ewropea fl-atti adottati tiegħu kif ukoll jipprovdi informazzjoni dwar l-applikazzjoni effettiva tal-liġijiet adottati.

                                    14.

                                    Ir-riżultati tal-attivitajiet ta' monitoraġġ għandhom jitressqu għad-diskussjoni fil-korpi rilevanti kollha stabbiliti skont dan il-Ftehim, inkluż għall-fini tar-rakkomandazzjonijiet kif imsemmi fl-Artikolu 475(4) tal-Ftehim.

                        ANNESS XXVII-B

                           OBBLIGI TA' APPROSSIMAZZJONI TAL-UKRAJNA FIS-SETTUR TAL-ENERĠIJA

                        L-Ukrajna tidħol għall-impenn li gradwalment tqarreb il-leġiżlazzjoni tagħha għal-leġiżlazzjoni li ġejja tal-UE fl-iskedi ta' żmien stipulat:

                                    1.

                                    L-acquis tal-UE li l-Ukrajna impenjat ruħha li timplimenta fil-qafas tat-Trattat tal-Komunità tal-Enerġija. L-iskadenzi miftiehma fihom għandhom japplikaw għal dan l-Anness.
                                    Elettriku
                                    Id-Direttiva 2009/72/KE tal-Parlament Ewropew u tal-Kunsill tat-13 ta' Lulju 2009 dwar ir-regoli komuni għas-suq intern fil-qasam tal-elettriku u li tħassar id-Direttiva 2003/54/KE
                                    Ir-Regolament (KE) Nru 714/2009 tal-Parlament Ewropew u tal-Kunsill tat-13 ta' Lulju 2009 dwar il-kondizzjonijiet għall-aċċess għan-networks għall-bdil bejn il-fruntieri fl-elettriku u li jħassar ir-Regolament (KE) Nru 1228/2003
                                    Ir-Regolament (UE) Nru 1227/2011 tal-Parlament Ewropew u tal-Kunsill tal-25 ta' Ottubru 2011 dwar l-integrità u t-trasparenza tas-swieq tal-enerġija bl-ingrossa
                                    Id-Direttiva 2005/89/KE tal-Parlament Ewropew u tal-Kunsill tat-18 ta' Jannar 2006 dwar miżuri għas-salvagwardja tas-sigurtà fil-provvista tal-elettriku u tal-investiment fl-infrastruttura
                                    Ir-Regolament tal-Kummissjoni (UE) Nru 838/2010 tat-23 ta' Settembru 2010 dwar l-iffissar ta' linji gwida għall-mekkaniżmu ta' kumpens lil operaturi tas-sistemi ta' inter-trażmissjoni u għal approċċ regolatorju komuni għall-ħlasijiet tat-trażmissjoni
                                    Ir-Regolament tal-Kummissjoni (UE) Nru 543/2013 tal-14 ta' Ġunju 2013 dwar is-sottomissjoni u l-pubblikazzjoni ta' data fis-swieq tal-elettriku u li jemenda l-Anness I tar-Regolament (KE) Nru 714/2009 tal-Parlament Ewropew u tal-Kunsill
                                    Ir-Regolament tal-Kummissjoni (UE) 2016/1388 tas-17 ta' Awwissu 2016 li jistabbilixxi kodiċi tan-netwerk dwar il-konnessjoni tad-domanda
                                    Ir-Regolament tal-Kummissjoni (UE) 2016/631 tal-14 ta' April 2016 li jistabbilixxi kodiċi tan-netwerk dwar rekwiżiti għall-konnessjoni tal-ġeneraturi mal-grilja
                                    Ir-Regolament tal-Kummissjoni (UE) 2016/1447 tas-26 ta' Awwissu 2016 li jistabbilixxi kodiċi tan-netwerk dwar ir-rekwiżiti għall-konnessjoni mal-grilja ta' sistemi ta' kurrent dirett b'vultaġġ għoli u ta' moduli ta' parks tal-enerġija konnessi b'kurrent dirett
                                    Ir-Regolament (UE) 2016/1952 tal-Parlament Ewropew u tal-Kunsill tas-26 ta' Ottubru 2016 dwar l-istatistika Ewropea tal-prezzijiet tal-gass naturali u tal-elettriku li jħassar id-Direttiva 2008/92/KE
                                    Gass
                                    Id-Direttiva 2009/73/KE tal-Parlament Ewropew u tal-Kunsill tat-13 ta' Lulju 2009 rigward regoli komuni għas-suq intern fil-gass naturali u li tħassar id-Direttiva 2003/55/KE
                                    Ir-Regolament (KE) Nru 715/2009 tal-Parlament Ewropew u tal-Kunsill tat-13 ta' Lulju 2009 dwar il-kondizzjonijiet għall-aċċess għan-networks ta' trażmissjoni tal-gass naturali u li jħassar ir-Regolament (KE) Nru 1775/2005
                                    Id-Direttiva tal-Kunsill 2004/67/KE tas-26 ta' April 2004 li għandha x'taqsam mal-miżuri biex tissalvagwardja is-sigurtà tal-provvista ta' gass naturali
                                    Ir-Regolament (UE) 2015/703 tat-30 ta' April 2015 li jistabbilixxi kodiċi tan-netwerk għar-regoli dwar l-interoperabbiltà u l-iskambju ta' data
                                    Ir-Regolament tal-Kummissjoni (UE) 2017/459 tas-16 ta' Marzu 2017 li jistabbilixxi kodiċi tan-netwerk dwar il-mekkaniżmi ta' allokazzjoni tal-kapaċità fis-sistemi ta' trażmissjoni tal-gass u li jħassar ir-Regolament (UE) Nru 984/2013
                                    Ir-Regolament tal-Kummissjoni (UE) 2017/460 tas-16 ta' Marzu 2017 li jistabbilixxi kodiċi tan-netwerk dwar strutturi tat-tariffi ta' trażmissjoni armonizzati għall-gass
                                    Sorsi ta' enerġija rinnovabbli
                                    Id-Direttiva 2009/28/KE tal-Parlament Ewropew u tal-Kunsill tat-23 ta' April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE
                                    Żejt
                                    Id-Direttiva tal-Kunsill 2009/119/KE tal-14 ta' Settembru 2009 li timponi obbligu fuq l-Istati Membri biex iżommu livell minimu ta' ħażniet ta' żejt mhux maħdum u/jew ta' prodotti petroliferi
                                    L-infrastruttura tal-enerġija
                                    Ir-Regolament (UE) Nru 347/2013 tal-Parlament Ewropew u tal-Kunsill tas-17 ta' April 2013 dwar linji gwida għall-infrastruttura tal-enerġija trans-Ewropea u li jħassar id-Deċiżjoni 1364/2006/KE u li jemenda r-Regolamenti (KE) Nru 713/2009, (KE) Nru 714/2009 u (KE) Nru 715/2009
                                    L-effiċjenza tal-enerġija
                                    Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE
                                    Id-Direttiva 2010/31/UE tal-Parlament Ewropew u tal-Kunsill tad-19 ta' Mejju 2010 dwar ir-rendiment tal-bini fl-użu tal-enerġija
                                    Ir-Regolament (UE) 2017/1369 tal-Parlament Ewropew u tal-Kunsill tal-4 ta' Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE
                                    Ir-Regolament ta' Implimentazzjoni:

                                                —

                                                Ir-Regolament Delegat tal-Kummissjoni (UE) Nru 518/2014 tal-5 ta' Marzu 2014 li jemenda r-Regolamenti Delegati tal-Kummissjoni (UE) Nru 1059/2010, (UE) Nru 1060/2010, (UE) Nru 1061/2010, (UE) Nru 1062/2010, (UE) Nru 626/2011, (UE) Nru 392/2012, (UE) Nru 874/2012, (UE) Nru 665/2013, (UE) Nru 811/2013 u (UE) Nru 812/2013 dwar it-tikkettar ta' prodotti b'rabta mal-enerġija fuq l-Internet;

                                                —

                                                Ir-Regolament Delegat tal-Kummissjoni (UE) 2017/254 tat-30 ta' Novembru 2016 li jemenda r-Regolamenti Delegati (UE) Nru 1059/2010, (UE) Nru 1060/2010, (UE) Nru 1061/2010, (UE) Nru 1062/2010, (UE) Nru 626/2011, (UE) Nru 392/2012, (UE) Nru 874/2012, (UE) Nru 665/2013, (UE) Nru 811/2013, (UE) Nru 812/2013, (UE) Nru 65/2014, (UE) Nru 1254/2014, (UE) 2015/1094, (UE) 2015/1186 u (UE) 2015/1187 fejn jidħol l-użu tat-tolleranzi fil-proċeduri tal-verifika;

                                                —

                                                Ir-Regolament Delegat tal-Kummissjoni (UE) Nru 1060/2010 tat-28 ta' Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward ta' tikkettar tal-enerġija tat-tagħmir refriġeranti domestiku;

                                                —

                                                Ir-Regolament Delegat tal-Kummissjoni (UE) Nru 65/2014 tal-1 ta' Ottubru 2013 li jissupplimenta d-Direttiva 2010/30/UE tal-Parlament Ewropew u tal-Kunsill fejn jidħol it-tikkettar enerġetiku tal-fran domestiċi u l-estratturi tal-kukers;

                                                —

                                                Ir-Regolament Delegat tal-Kummissjoni (UE) Nru 626/2011 tal-4 ta' Mejju 2011 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-kundizzjonaturi tal-arja;

                                                —

                                                Ir-Regolament Delegat tal-Kummissjoni (UE) Nru 874/2012 tat-12 ta' Lulju 2012 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-bozoz tal-elettriku u l-unitajiet tat-tidwil;

                                                —

                                                Ir-Regolament Delegat tal-Kummissjoni (UE) Nru 1059/2010 tat-28 ta' Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikketti li jindikaw il-konsum tal-enerġija tal-magni domestiċi tal-ħasil tal-platti;

                                                —

                                                Id-Direttiva tal-Kummissjoni 96/60/KE tad-19 ta' Settembru 1996 li timplimenta d-Direttiva tal-Kunsill 92/75/KEE rigward it-tikketti li jindikaw il-konsum tal-enerġija ta' magni tad-dar għall-ħasil u għat-tnixxif tal-ħwejjeġ f'daqqa;

                                                —

                                                Ir-Regolament Delegat tal-Kummissjoni (UE) Nru 392/2012 tal-1 ta' Marzu 2012 li jissupplimenta d-Direttiva 2010/30/UE tal-Parlament Ewropew u tal-Kunsill f'dak li għandu x'jaqsam mat-tikkettar dwar il-konsum tal-enerġija tal-magni tat-tnixxif tal-ħwejjeġ domestiċi;

                                                —

                                                Ir-Regolament Delegat tal-Kummissjoni (UE) Nru 1061/2010 tat-28 ta' Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tar-rekwiżiti tal-ekodisinn għal magni tal-ħasil tal-ħwejjeġ domestiċi;

                                                —

                                                Ir-Regolament Delegat tal-Kummissjoni (UE) Nru 665/2013 tat-3 ta' Mejju 2013 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-kundizzjonaturi tal-arja;

                                                —

                                                Ir-Regolament Delegat tal-Kummissjoni (UE) Nru 812/2013 tat-18 ta' Frar 2013 li jissupplimenta id-Direttiva 2010/30/UE tal-Parlament Ewropew u tal-Kunsill f'dak li għandu x'jaqsam mat-tikkettar enerġetiku ta' ħiters tal-ilma, tankijiet tal-misħun u pakketti magħmulin minn ħiter tal-ilma u minn apparat solari;

                                                —

                                                Ir-Regolament Delegat tal-Kummissjoni (UE) Nru 811/2013 tat-18 ta' Frar 2013 li jissupplimenta d-Direttiva 2010/30/UE tal-Parlament Ewropew u tal-Kunsill f'dak li għandu x'jaqsam mat-tikkettar enerġetiku ta' ħiters tal-post, ħiters ikkombinati, pakketti magħmulin minn ħiter tal-post, regolatur tat-temperatura u apparat solari u pakketti magħmulin minn ħiter ikkombinat, regolatur tat-temperatura u apparat solari;

                                                —

                                                Ir-Regolament Delegat tal-Kummissjoni (UE) Nru 1062/2010 tat-28 ta' Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku għat-televixins;

                                                —

                                                Ir-Regolament Delegat tal-Kummissjoni (UE) Nru 1254/2014 tal-11 ta' Lulju 2014 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-kundizzjonaturi tal-arja;

                                                —

                                                Ir-Regolament Delegat tal-Kummissjoni (UE) 2015/1094 tal-5 ta' Mejju 2015 li jimplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tal-kabinetti għall-ħżin refriġeranti professjonali;

                                                —

                                                Ir-Regolament Delegat tal-Kummissjoni (UE) 2015/1186 tal-24 ta' April 2015 li jimplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku tikkettar enerġetiku tal-ħiters tal-post lokali;

                                                —

                                                Ir-Regolament Delegat tal-Kummissjoni (UE) 2015/1187 tas-27 ta' April 2015 li jimplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar tal-enerġija tal-bojlers tal-fjuwil solidu u pakketti ta' bojler tal-fjuwil solidu, ħiters supplimentari, regolaturi tat-temperatura u apparat solari;

                                    2.

                                    L-acquis tal-UE li għandu jiġi implimentat mill-Ukrajna, lil hinn mill-obbligi tal-Ukrajna fi ħdan it-Trattat dwar il-Komunità tal-Enerġija.
                                    Gass
                                    Ir-Regolament tal-Kummissjoni (UE) Nru 312/2014 tas-26 ta' Marzu 2014 li jistabbilixxi Kodiċi tan-Netwerk dwar l-Ibbilanċjar tal-Gass tan-Netwerks ta' Trażmissjoni
                                    Skeda ta' żmien: id-dispożizzjonijiet tar-Regolament għandhom jiġu implimentati sal-31 ta' Diċembru 2019
                                    Il-prospettar u l-esplorazzjoni tal-idrokarburi
                                    Id-Direttiva 94/22/KE dwar il-kondizzjonijiet għall-għoti u l-użu ta' awtorizzazzjonijiet għall-prospettar, esplorazzjoni u produzzjoni ta' idrokarburi
                                    Skeda ta' żmien: id-dispożizzjonijiet tad-Direttiva għandhom jiġu implimentati fi żmien 3 snin mid-dħul fis-seħħ ta' dan il-Ftehim, bil-kunsiderazzjoni tal-Artikoli (279 u 280) tad-dispożizzjonijiet dwar l-enerġija relatati mal-kummerċ koperti mill-Kapitolu 11 (Enerġija relatata mal-Kummerċ) tat-Titolu IV (Kummerċ u affarijiet relatati mal-Kummerċ)
                                    L-effiċjenza tal-enerġija – ir-rendiment tal-bini fl-użu tal-enerġija
                                    Ir-Regolament Delegat tal-Kummissjoni (UE) Nru 244/2012 tas-16 ta' Jannar 2012 li jissupplimenta d-Direttiva 2010/31/UE tal-Parlament Ewropew u tal-Kunsill dwar ir-rendiment tal-bini fl-użu tal-enerġija billi jistabbilixxi qafas ta' metodoloġija komparattiva għall-kalkolu tal-livelli kostottimali tar-rekwiżiti minimi tar-rendiment enerġetiku tal-bini u tal-elementi tal-bini
                                    Skeda ta' żmien: id-dispożizzjonijiet tar-Regolament għandhom jiġu implimentati sal-30 ta' Ġunju 2019.
                                    Effiċjenza tal-enerġija – ekodisinn
                                    Direttiva 2009/125/KE tal-Parlament Ewropew u tal-Kunsill tal-21 ta' Ottubru 2009 li tistabbilixxi qafas għall-iffissar ta' rekwiżiti għall-ekodisinn għal prodotti relatati mal-enerġija
                                    Skeda ta' żmien: Id-dispożizzjonijiet tal-Direttiva 2009/125/KE għandhom jiġu implimentati fi żmien 3 snin mid-dħul fis-seħħ ta' dan il-Ftehim.
                                    Ir-Regolament ta' Implimentazzjoni:

                                                —

                                                Ir-Regolament tal-Kummissjoni (UE) 2016/2282 tat-30 ta' Novembru 2016 li jemenda r-Regolamenti (KE) Nru 1275/2008, (KE) Nru 107/2009, (KE) Nru 278/2009, (KE) Nru 640/2009, (KE) Nru 641/2009, (KE) Nru 642/2009, (KE) Nru 643/2009, (UE) Nru 1015/2010, (UE) Nru 1016/2010, (UE) Nru 327/2011, (UE) Nru 206/2012, (UE) Nru 547/2012, (UE) Nru 932/2012, (UE) Nru 617/2013, (UE) Nru 666/2013, (UE) Nru 813/2013, (UE) Nru 814/2013, (UE) Nru 66/2014, (UE) Nru 548/2014, (UE) Nru 1253/2014, (UE) 2015/1095, (UE) 2015/1185, (UE) 2015/1188, (UE) 2015/1189 u (UE) 2016/2281 fejn jidħol l-użu tat-tolleranzi fil-proċeduri ta' verifika
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021.

                                                —

                                                Ir-Regolament tal-Kummissjoni (UE) 2016/2281 tat-30 ta' Novembru 2016 li jimplimenta d-Direttiva 2009/125/KE tal-Parlament Ewropew u tal-Kunsill li tistabbilixxi qafas għall-iffissar ta' rekwiżiti għall-ekodisinn għal prodotti relatati mal-enerġija, f'dak li għandu x'jaqsam mar-rekwiżiti tal-ekodisinn għall-prodotti tat-tisħin tal-arja, għall-prodotti tat-tkessiħ, għaċ-ċillers ta' proċessi ta' temperatura għolja u għall-fannijiet konvetturi
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021.

                                                —

                                                Ir-Regolament tal-Kummissjoni (UE) 2015/1189 tat-28 ta' April 2015 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-bojlers tal-fjuwil solidu
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021.

                                                —

                                                Ir-Regolament tal-Kummissjoni (UE) 2015/1188 tat-28 ta' April 2015 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-ħiters tal-post lokali tal-fjuwils solidi
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021.

                                                —

                                                Ir-Regolament tal-Kummissjoni (UE) 2015/1185 tal-24 ta' April 2015 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-ħiters tal-post lokali tal-fjuwils solidi
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021.

                                                —

                                                Ir-Regolament tal-Kummissjoni (UE) 2015/1095 tal-5 ta' Mejju 2015 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-kabinetti għall-ħżin refriġirat professjonali, kabinetti ta' refriġerazzjoni rapida, unitajiet ta' kondensazzjoni u chillers tal-proċess

                                                —

                                                Ir-Regolament tal-Kummissjoni (UE) Nru 1253/2014 tas-7 ta' Lulju 2014 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal units ta' ventilazzjoni
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 548/2014 tal-21 ta' Mejju 2014 dwar l-implimentazzjoni tad-Direttiva 2009/125/KE tal-Parlament Ewropew u tal-Kunsill fir-rigward ta' transformers tal-elettriku ta' qawwa żgħira, medja u għolja
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 66/2014 tal-14 ta' Jannar 2014 li jimplimenta d-Direttiva 2009/125/KE tal-Parlament Ewropew u tal-Kunsill f'dak li għandu x'jaqsam mar-rekwiżiti tal-ekodisinn għall-fran domestiċi, għall-ħobs domestiċi u għall-estratturi tal-kukers domestiċi
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 813/2013 tat-2 ta' Awwissu 2013 li jimplimenta d-Direttiva 2009/125/KE tal-Parlament Ewropew u tal-Kunsill f'dak li għandu x'jaqsam mar-rekwiżiti tal-ekodisinn għall-ħiters tal-post u għall-ħiters ikkombinati
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 814/2013 tat-2 ta' Awwissu 2013 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti għall-ekodisinn għal ħiters tal-ilma u għat-tankijiet tal-misħun
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 666/2013 tat-8 ta' Lulju 2013 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal vacuum cleaners
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 617/2013 tas-26 ta' Ġunju 2013 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-kompjuters u s-servers
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 932/2012 tat-3 ta' Ottubru 2012 li jimplimenta d-Direttiva 2009/125/KE tal-Parlament Ewropew u tal-Kunsill f'dak li għandu x'jaqsam mar-rekwiżiti tal-ekodisinn għall-magni domestiċi tat-tnixxif tal-ħwejjeġ
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 622/2012 tal-11 ta' Lulju 2012 li jemenda r-Regolament (KE) Nru 641/2009 fir-rigward tar-rekwiżiti tal-ekodisinn għaċ-ċirkolaturi mingħajr tqalfit u indipendenti u għaċ-ċirkolaturi mingħajr tqalfit integrati fi prodotti
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (KE) Nru 641/2009 tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għaċ-ċirkolaturi mingħajr tqalfit u indipendenti u għaċ-ċirkolaturi mingħajr tqalfit integrati fi prodotti
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 547/2012 tal-25 ta' Ġunju 2012 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal pompi tal-ilma
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 206/2012 tas-6 ta' Marzu 2012 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-kundizzjonaturi tal-arja u l-fannijiet għall-użu personali
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 327/2011 tat-30 ta' Marzu 2011 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti ta' ekodisinn għal fannijiet b'muturi ta' potenza elettrika input bejn 125 W u 500 kW
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 1016/2010 tal-10 ta' Novembru 2010 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal magni domestiċi tal-ħasil tal-platti
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 1015/2010 tal-10 ta' Novembru 2010 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal magni tal-ħasil tal-ħwejjeġ domestiċi
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) 2015/1428 tal-25 ta' Awwissu 2015 li jemenda r-Regolament tal-Kummissjoni (KE) Nru 244/2009 fir-rigward tar-rekwiżiti tal-ekodisinn għal bozoz tad-dar li ma jitfgħux id-dawl f'direzzjoni waħda kif ukoll ir-Regolament tal-Kummissjoni (KE) Nru 245/2009 fir-rigward tar-rekwiżiti tal-ekodisinn għall-bozoz fluworexxenti mingħajr ballast integrata, għall-bozoz b'discharge ta' intensità għolja, u għall-ballasts u l-lampi li kapaċi jħaddmu bozoz ta' dan it-tip, u li jħassar id-Direttiva 2000/55/KE tal-Parlament Ewropew u tal-Kunsill kif ukoll ir-Regolament tal-Kummissjoni (UE) Nru 1194/2012 fir-rigward tar-rekwiżiti tal-ekodisinn għal lampi direzzjonali, lampi b'dajowd li jemetti d-dawl u t-tagħmir relatat
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (KE) Nru 245/2009 tat-18 ta' Marzu 2009 li jimplimenta d-Direttiva 2005/32/KE tal-Parlament Ewropew u tal-Kunsill dwar ir-rekwiżiti tal-ekodisinn għall-bozoz fluworexxenti mingħajr ballast integrata, għall-bozoz b' discharge ta' intensità għolja, u għall-ballasts u l-lampi li kapaċi jħaddmu bozoz ta' dan it-tip, u li jħassar id-Direttiva 2000/55/KE tal-Parlament Ewropew u tal-Kunsill
                                                Skeda ta' żmien: id-dispożizzjonijiet tar-Regolament għandhom jiġu implimentati fi żmien tliet 3 snin mid-dħul fis-seħħ ta' dan il-Ftehim

                                                —

                                                Ir-Regolament tal-Kummissjoni (UE) Nru 1194/2012 tat-12 ta' Diċembru 2012 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal lampi direzzjonali, lampi b'dijodu li jemetti d-dawl u t-tagħmir relatat
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (KE) Nru 244/2009 tat-18 ta' Marzu 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodiżinn għal bozoz tad-dar li ma jitfgħux id-dawl f'direzzjoni waħda
                                                Skeda ta' żmien: id-dispożizzjonijiet tar-Regolament għandhom jiġu implimentati fi żmien tliet 3 snin mid-dħul fis-seħħ ta' dan il-Ftehim

                                                —

                                                Ir-Regolament tal-Kummissjoni (KE) Nru 859/2009 tat-18 ta' Settembru 2009 li jemenda r-Regolament (KE) Nru 244/2009 fir-rigward tar-rekwiżiti tal-ekodisinn ta' radjazzjoni ultravjola ta' lampi domestiċi nondirezzjonali
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 347/2010 tal-21 ta' April 2010 li jemenda r-Regolament tal-Kummissjoni (KE) Nru 245/2009 dwar ir-rekwiżiti tal-ekodisinn għall-bozoz fluworexxenti mingħajr ballast integrata, għall-bozoz b'discharge ta' intensità għolja, u għall-ballasts u l-lampi li kapaċi jħaddmu bozoz ta' dan it-tip
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (KE) Nru 643/2009 tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal tagħmir refriġeranti tad-dar
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (KE) Nru 642/2009 tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodiżinn għat-televixins
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (UE) Nru 4/2014 tas-6 ta' Jannar 2014 li jemenda r-Regolament (KE) Nru 640/2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta' ekodisinn għal muturi tal-elettriku
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (KE) Nru 640/2009 tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta' ekodisinn għal muturi tal-elettriku + Rettifika ĠU L 46, 19.2.2011

                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                                —

                                                Ir-Regolament tal-Kummissjoni (KE) Nru 278/2009 tas-6 ta' April 2009 li jimplimenta d-Direttiva 2005/32/KE tal-Parlament Ewropew u tal-Kunsill rigward ir-rekwiżiti tal-ekodisinn għall-konsum tal-elettriku f'kundizzjoni ta' mingħajr tagħbija u l-medja tal-effiċjenzi tal-istat attiv ta' provvisti tal-elettriku esterni, kif emendat
                                                Skeda ta' żmien: id-dispożizzjonijiet tar-Regolament għandhom jiġu implimentati fi żmien 3 snin mid-dħul fis-seħħ ta' dan il-Ftehim

                                                —

                                                Ir-Regolament tal-Kummissjoni (KE) Nru 107/2009 tal-4 ta' Frar 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta' disinjar ekoloġiku għal kaxxi set-top sempliċi, kif emendat
                                                Skeda ta' żmien: id-dispożizzjonijiet tar-Regolament għandhom jiġu implimentati fi żmien 3 snin mid-dħul fis-seħħ ta' dan il-Ftehim

                                                —

                                                Ir-Regolament tal-Kummissjoni (KE) Nru 1275/2008 tas-17 ta' Diċembru 2008 li jimplimenta d-Direttiva 2005/32/KE tal-Parlament Ewropew u tal-Kunsill dwar ir-rekwiżiti tal-ekodisinn għall-konsum tal-elettriku ta' tagħmir tal-elettriku u elettroniku tad-dar u tal-uffiċċju f'modalità standby u f'modalità mitfija, kif emendat
                                                Skeda ta' żmien: id-dispożizzjonijiet tar-Regolament għandhom jiġu implimentati fi żmien 3 snin mid-dħul fis-seħħ ta' dan il-Ftehim

                                                —

                                                Direttiva tal-Kunsill 92/42/KEE tal-21 ta' Mejju 1992 dwar il-ħtiġiet ta' effiċjenza għal kaldaruni tal-misħun ġodda li jaħdmu b'karburanti likwidi jew gassużi, kif emendat
                                                Skeda ta' żmien: Id-dispożizzjonijiet tad-Direttiva għandhom jiġu implimentati fi żmien 3 snin mid-dħul fis-seħħ ta' dan il-Ftehim

                                                —

                                                Ir-Regolament tal-Kummissjoni (KE) Nru 643/2009 tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal tagħmir refriġeranti tad-dar, kif emendat
                                                Skeda ta' żmien: l-iskeda għall-implimentazzjoni tad-dispożizzjonijiet tar-Regolament għandha tiġi determinata sal-31 ta' Diċembru 2021

                                          Nukleari
                                    Id-Direttiva tal-Kunsill 2013/59/Euratom tal-5 ta' Diċembru 2013 li tistabbilixxi standards bażiċi ta' sikurezza għal protezzjoni kontra l-perikli li jirriżultaw minn esponiment għal radjazzjoni jonizzanti, u li tħassar id-Direttivi 89/618/Euratom, 90/641/Euratom, 96/29/Euratom, 97/43/Euratom u 2003/122/Euratom
                                    Skeda ta' żmien: Id-dispożizzjonijiet tad-Direttiva għandhom jiġu implimentati fi żmien 4 snin mid-dħul fis-seħħ ta' dan il-Ftehim
                                    Id-Direttiva tal-Kunsill 2006/117/Euratom tal-20 ta' Novembru 2006 dwar is-superviżjoni u l-kontroll ta' vjaġġi ta' skart radjuattiv u ta' kombustibbli nukleari eżawrit
                                    Skeda ta' żmien: Id-dispożizzjonijiet tad-Direttiva għandhom jiġu implimentati fi żmien sentejn (2) mid-dħul fis-seħħ ta' dan il-Ftehim
                                    id-Direttiva tal-Kunsill 2009/71/Euratom tal-25 ta' Ġunju 2009 li tistabbilixxi qafas Komunitarju għas-sigurtà tal-installazzjonijiet nukleari
                                    Skeda ta' żmien: Id-dispożizzjonijiet tad-Direttiva għandhom jiġu implimentati fi żmien 3 snin mid-dħul mid-dħul fis-seħħ ta' dan il-Ftehim
                                    Direttiva tal-Kunsill 2014/87/Euratom tat-8 ta' Lulju 2014 li temenda d-Direttiva 2009/71/Euratom li tistabbilixxi qafas Komunitarju għas-sikurezza nukleari ta' installazzjonijiet nukleari
                                    Skeda ta' żmien: Id-dispożizzjonijiet tad-Direttiva għandhom jiġu implimentati fi żmien 3 snin mid-dħul mid-dħul fis-seħħ ta' dan il-Ftehim
                                    id-Direttiva tal-Kunsill 2011/70/Euratom tad-19 ta' Lulju 2011 li tistabbilixxi qafas Komunitarju għall-ġestjoni responsabbli u sikura ta' fjuwil użat u skart radjuattiv
                                    Skeda ta' żmien: Id-dispożizzjonijiet tad-Direttiva għandhom jiġu implimentati fi żmien 3 snin mid-dħul fis-seħħ ta' dan il-Ftehim

                  ”


title: Deċiżjoni tal-Kunsill (PESK) 2019/467 tal-21 ta' Marzu 2019 li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bożnija-Ħerzegovina

text:
                  22.3.2019

                  MT

                  Il-Ġurnal Uffiċjali tal-Unjoni Ewropea

                  L 80/39

         DEĊIŻJONI TAL-KUNSILL (PESK) 2019/467
         tal-21 ta' Marzu 2019
         li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bożnija-Ħerzegovina
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fil-21 ta' Marzu 2011, il-Kunsill adotta d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bożnija-Ħerzegovina (1).

                     (2)

                     Abbażi ta' rieżami tad-Deċiżjoni 2011/173/PESK, jenħtieġ li jiġġeddu l-miżuri restrittivi sal-31 ta' Marzu 2020.

                     (3)

                     Għalhekk, jenħtieġ li d-Deċiżjoni 2011/173/PESK tiġi emendata skont dan,

               ADOTTA DIN ID-DEĊIŻJONI:

            Artikolu 1
            It-tieni paragrafu tal-Artikolu 6 tad-Deċiżjoni 2011/173/PESK huwa sostitwit b'dan li ġej:

               “Din id-Deċiżjoni għandha tapplika sal-31 ta' Marzu 2020.”.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, il-21 ta' Marzu 2019.

                  Għall-Kunsill

                  Il-President

               G. CIAMBA

            (1)  Id-Deċiżjoni tal-Kunsill 2011/173/PESK tal-21 ta' Marzu 2011 dwar miżuri restrittivi fid-dawl tas-sitwazzjoni fil-Bosnja-Ħerzegovina (ĠU L 76, 22.3.2011, p. 68).


title: Deċiżjoni tal-Kunsill (PESK) 2019/468 tal-21 ta' Marzu 2019 li temenda d-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu

text:
                  22.3.2019

                  MT

                  Il-Ġurnal Uffiċjali tal-Unjoni Ewropea

                  L 80/40

         DEĊIŻJONI TAL-KUNSILL (PESK) 2019/468
         tal-21 ta' Marzu 2019
         li temenda d-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fil-21 ta' Marzu 2011, il-Kunsill adotta d-Deċiżjoni 2011/172/PESK (1) dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu.

                     (2)

                     Fuq il-bażi ta' rieżami tad-Deċiżjoni 2011/172/PESK, jenħtieġ li dawk il-miżuri restrittivi jiġġeddu sat-22 ta' Marzu 2020 u jenħtieġ li l-Anness jiġi supplimentat b'informazzjoni fir-rigward tad-drittijiet tad-difiża u d-dritt għal protezzjoni ġudizzjarja effettiva.

                     (3)

                     Għalhekk jenħtieġ li d-Deċiżjoni 2011/172/PESK tiġi emendata kif meħtieġ,

               ADOTTA DIN ID-DEĊIŻJONI:

            Artikolu 1
            Id-Deċiżjoni 2011/172/PESK hija emendata kif ġej:

                        (1)

                        fl-Artikolu 5, it-tieni paragrafu jinbidel b'dan li ġej:
                        “Din id-Deċiżjoni għandha tapplika sat-22 ta' Marzu 2020.”;

                        (2)

                        l-Anness huwa emendat kif jinsab fl-Anness għal din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, il-21 ta' Marzu 2019.

                  Għall-Kunsill

                  Il-President

               G. CIAMBA

            (1)  Deċiżjoni tal-Kunsill 2011/172/PESK tal-21 ta' Marzu 2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu (ĠU L 76, 22.3.2011, p.63)

            ANNESS
            L-Anness għad-Deċiżjoni 2011/172/PESK jinbidel b'dan li ġej:

                     “ANNESS
                     A.   Lista ta' persuni fiżiċi u ġuridiċi, entitajiet u korpi msemmija fl-Artikolu 1

                                 Isem
                                 (u kwalunkwe psewdonimu)

                                 Informazzjoni ta' identifikazzjoni

                                 Raġunijiet għall-indikazzjoni

                                 1.

                                 Mohamed Hosni Elsayed Mubarak

                                    Ex-President tar-Repubblika Għarbija tal-Eġittu
                                 Data tat-twelid: 4.5.1928
                                 Raġel

                                 Persuna soġġetta għal proċedimenti ġudizzjarji jew proċess ta' rkupru tal-assi mill-awtoritajiet Eġizzjani wara sentenza finali tal-qorti fir-rigward tal-miżapproprjazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni.

                                 2.

                                 Suzanne Saleh Thabet

                                 Mart is-Sur Mohamed Hosni Elsayed Mubarak, ex-President tar-Repubblika Għarbija tal-Eġittu
                                 Data tat-twelid: 28.2.1941
                                 Mara

                                 Assoċjata ma' Mohamed Hosni Elsayed Mubarak, li huwa soġġett għal proċedimenti ġudizzjarji jew għal proċess ta' rkupru ta' assi mill-awtoritajiet Eġizzjani wara sentenza finali tal-qorti fir-rigward tal-miżapproprijazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni.

                                 3.

                                 Alaa Mohamed Hosni Elsayed Mubarak

                                 Bin is-Sur Mohamed Hosni Elsayed Mubarak, ex-President tar-Repubblika Għarbija tal-Eġittu
                                 Data tat-twelid: 26.11.1960
                                 Raġel

                                 Persuna soġġetta għal proċedimenti ġudizzjarji jew proċess ta' rkupru tal-assi mill-awtoritajiet Eġizzjani wara sentenza finali tal-qorti fir-rigward tal-miżapproprjazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni.

                                 4.

                                 Heidy Mahmoud Magdy Hussein Rasekh

                                 Mart is-Sur Alaa Mohamed Hosni Elsayed Mubarak, bin l-ex President tar-Repubblika Għarbija tal-Eġittu
                                 Data tat-twelid: 5.10.1971
                                 Mara

                                 Persuna soġġetta għal proċedimenti ġudizzjarji jew għal proċess ta' rkupru ta' assi mill-awtoritajiet Eġizzjani wara sentenza finali tal-qorti fir-rigward tal-miżapproprijazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni, u assoċjata ma' Alaa Mohamed Hosni Elsayed Mubarak.

                                 5.

                                 Gamal Mohamed Hosni Elsayed Mubarak

                                 Bin is-Sur Mohamed Hosni Elsayed Mubarak, ex-President tar-Repubblika Għarbija tal-Eġittu
                                 Data tat-twelid: 28.12.1963
                                 Raġel

                                 Persuna soġġetta għal proċedimenti ġudizzjarji jew proċess ta' rkupru tal-assi mill-awtoritajiet Eġizzjani wara sentenza finali tal-qorti fir-rigward tal-miżapproprjazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni.

                                 6.

                                 Khadiga Mahmoud El Gammal

                                 Mart is-Sur Gamal Mahamed Hosni Elsayed Mubarak, bin l-ex President tar-Repubblika Għarbija tal-Eġittu
                                 Data tat-twelid: 13.10.1982
                                 Mara

                                 Persuna soġġetta għal proċedimenti ġudizzjarji jew għal proċess ta' rkupru ta' assi mill-awtoritajiet Eġizzjani wara sentenza finali tal-qorti fir-rigward tal-miżapproprijazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni, u assoċjata ma' Gamal Mohamed Hosni Elsayed Mubarak.

                                 15.

                                 Mohamed Zohir Mohamed Wahed Garrana

                                    Ex-Ministru tat-Turiżmu
                                 Data tat-twelid: 20.02.1959
                                 Raġel

                                 Persuna soġġetta għal proċedimenti ġudizzjarji mill-awtoritajiet Eġizzjani fir-rigward tal-miżapproprjazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni.

                                 18.

                                 Habib Ibrahim Habib Eladli

                                    Ex-Ministru tal-Intern
                                 Data tat-twelid: 01.03.1938
                                 Raġel

                                 Persuna soġġetta għal proċedimenti ġudizzjarji mill-awtoritajiet Eġizzjani fir-rigward tal-miżapproprjazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni.

                                 19.

                                 Elham Sayed Salem Sharshar

                                 Mart is-Sur Habib Ibrahim Eladli
                                 Data tat-twelid: 23.1.1963
                                 Mara

                                 Persuna soġġetta għal proċedimenti ġudizzjarji fir-rigward tal-miżapproprijazzjoni ta' Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni, u assoċjata ma' Habib Ibrahim Eladli.

                           B.   Drittijiet tad-difiża u dritt għal protezzjoni ġudizzjarja effettiva taħt il-liġi Eġizzjana:
                     Id-drittijiet tad-difiża u d-dritt għal protezzjoni ġudizzjarja effettiva
                     Jirriżulta mill-Artikoli 54, 97 u 98 tal-Kostituzzjoni tal-Eġittu, l-Artikoli 77, 78, 124, 199, 214, 271, 272 u 277 tal-Att dwar il-Proċeduri Kriminali tal-Eġittu u l-Artikoli 93 u 94 tal-Att dwar l-Avukatura tal-Eġittu (il-Liġi Nru 17 tal-1983) li d-drittijiet li ġejjin huma garantiti taħt il-liġi Eġizzjana:

                                 —

                                 lil kull individwu ssuspettat jew akkużat b'reat kriminali:

                                             1.

                                             id-dritt għal stħarriġ ġudizzjarju ta' kull att jew deċiżjoni amministrattiva;

                                             2.

                                             id-dritt li jiddefendu ruħhom personalment jew permezz ta' assistenza legali magħżula minnhom stess jew, jekk ma jkollhomx mezzi biżżejjed biex iħallsu għall-assistenza legali, din għandha tingħatalhom b'xejn meta l-interessi tal-ġustizzja jeħtieġu hekk;

                                 —

                                 lil kull individwu akkużat b'reat kriminali:

                                             1.

                                             id-dritt li jiġu infurmati minnufih, b'lingwa li jifhmu u fid-dettall, dwar in-natura u r-raġuni tal-akkuża kontra tagħhom;

                                             2.

                                             id-dritt għal biżżejjed żmien u l-faċilitajiet xierqa għat-tħejjija tad-difiża tagħhom;

                                             3.

                                             id-dritt li jeżaminaw jew li jaraw li jiġu eżaminati xhieda kontra tagħhom u li jiksbu l-attendenza u l-eżami ta' xhieda favur tagħhom taħt l-istess kundizzjonijiet bħax-xhieda kontra tagħhom;

                                             4.

                                             id-dritt li jkollhom assistenza b'xejn ta' interpretu jekk ma jkunux jifhmu jew jitkellmu l-lingwa użata fil-qorti.

                           Applikazzjoni tad-drittijiet tad-difiża u tad-dritt għal protezzjoni ġudizzjarja effettiva
                     1.   Mohamed Hosni Elsayed Mubarak
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Mubarak ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     L-ewwel kawża
                     Fis-27 ta' Ġunju 2013, is-Sur Mubarak ġie akkużat flimkien ma' żewġ individwi oħrajn b'miżapproprjazzjoni ta' fondi pubbliċi u fis-17 ta' Novembru 2013 inbdew proċedimenti quddiem il-Qorti Kriminali tal-Kajr. Fil-21 ta' Mejju 2014, dik il-Qorti kkundannat lit-tliet intimati. L-intimati kkuntestaw din is-sentenza quddiem il-Qorti ta' Kassazzjoni. Fit-13 ta' Jannar 2015, il-Qorti ta' Kassazzjoni annullat il-verdett u ordnat proċess mill-ġdid. Fil-proċess mill-ġdid, fl-4 u d-29 ta' April 2015, ġew ippreżentati eċċezzjonijiet bil-fomm u bil-miktub tal-partijiet. Fid-9 ta' Mejju 2015, il-Qorti Kriminali tal-Kajr ikkundannat lill-intimati, ordnat l-għoti lura tal-fondi miżapproprjati u ordnat il-ħlas ta' multa. Fl-24 ta' Mejju 2015, tressaq appell quddiem il-Qorti ta' Kassazzjoni. Fid-9 ta' Jannar 2016, il-Qorti ta' Kassazzjoni kkonfermat il-kundanni. Fit-8 ta' Marzu 2016, l-intimati laħqu ftehim fil-Kumitat ta' Esperti mwaqqaf bid-Digriet Nru 2873 tal-2015 tal-Prim Ministru. Dak il-ftehim ġie approvat mill-Kabinett tal-Ministri fid-9 ta' Marzu 2016. Dak il-ftehim ma tressaqx quddiem il-Qorti ta' Kassazzjoni għall-approvazzjoni finali mill-Prosekutur Ġenerali għaliex il-Kumitat ta' Esperti ma kienx il-kumitat kompetenti. Huwa miftuħ għall-intimati li jressqu talba għal ftehim lill-kumitat kompetenti, il-Kumitat Nazzjonali għall-Irkupru tal-Assi Barra mill-Pajjiż (NCRAA).
                     It-tieni kawża
                     L-investigazzjoni relatata mal-fatti tal-miżapproprjazzjoni ta' fondi jew assi pubbliċi għadha għaddejja. Il-Kunsill ma sab ebda indikazzjoni li d-drittijiet tad-difiża jew id-dritt għal protezzjoni ġudizzjarja effettiva tas-Sur Mubarak ma ġewx rispettati.
                     3.   Alaa Mohamed Hosni Elsayed Mubarak
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Alaa Mubarak ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     Ordni ta' ffriżar
                     Fit-28 ta' Frar 2011, il-Prosekutur Ġenerali ħareġ ordni li tipprojbixxi lis-Sur Alaa Mubarak u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-intimat, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak l-intimat. Fit-8 ta' Marzu 2011, il-Qorti Kriminali kompetenti kkonfermat l-ordni ta' projbizzjoni. Skont il-liġijiet tar-Repubblika Għarbija tal-Eġittu, l-intimati għandhom id-dritt jikkuntestaw id-deċiżjoni tal-qorti dwar l-ordni ta' projbizzjoni quddiem l-istess qorti. Is-Sur Alaa Mubarak ma kkuntestax id-deċiżjoni tat-8 ta' Marzu 2011.
                     L-ewwel kawża
                     L-intimat ġie riferut flimkien ma' individwu ieħor lill-qorti tal-proċess (il-Qorti Kriminali tal-Kajr) fit-30 ta' Mejju 2012. Fis-6 ta' Ġunju 2013, il-Qorti bagħtet il-kawża lura lill-prosekuzzjoni pubblika għal aktar investigazzjonijiet. Wara l-konklużjoni tal-investigazzjonijiet, il-kawża reġgħet ġiet riferuta lill-qorti. Fil-15 ta' Settembru 2018, il-Qorti Kriminali tal-Kajr tat sentenza li permezz tagħha: (i) talbet lill-kumitat ta' esperti li kienet ħatret jikkumplementa r-rapport espert li kien ippreżenta lill-qorti f'Lulju 2018, (ii) ordnat l-arrest tal-intimati; u (iii) talbet li l-intimati jiġu riferuti lill-Kumitat Nazzjonali għall-Irkupru tal-Assi Barra mill-Pajjiż (NCRAA) bil-ħsieb ta' rikonċiljazzjoni possibbli. L-intimati kkuntestaw b'suċċess l-ordni ta' arrest u, wara mozzjoni ta' skwalifika tal-bord ġudizzjarju, il-kawża ġiet riferuta lil ċirkwit ieħor tal-Qorti Kriminali biex jiġu riveduti l-merti.
                     It-tieni kawża
                     Fis-27 ta' Ġunju 2013, is-Sur Alaa Mubarak ġie akkużat flimkien ma' żewġ individwi oħrajn b'miżapproprjazzjoni ta' fondi pubbliċi u fis-17 ta' Novembru 2013 inbdew proċedimenti quddiem il-Qorti Kriminali tal-Kajr. Fil-21 ta' Mejju 2014, dik il-Qorti kkundannat lit-tliet intimati. L-intimati kkuntestaw din is-sentenza quddiem il-Qorti ta' Kassazzjoni. Fit-13 ta' Jannar 2015, il-Qorti ta' Kassazzjoni annullat il-verdett u ordnat proċess mill-ġdid. Fil-proċess mill-ġdid, fl-4 u d-29 ta' April 2015, ġew ippreżentati eċċezzjonijiet bil-fomm u bil-miktub tal-partijiet.
                     Fid-9 ta' Mejju 2015, il-Qorti Kriminali tal-Kajr ikkundannat lill-intimati, ordnat l-għoti lura tal-fondi miżapproprjati u ordnat il-ħlas ta' multa. Fl-24 ta' Mejju 2015, tressaq appell quddiem il-Qorti ta' Kassazzjoni. Fid-9 ta' Jannar 2016, il-Qorti ta' Kassazzjoni kkonfermat il-kundanni. Fit-8 ta' Marzu 2016, l-intimati laħqu ftehim fil-Kumitat ta' Esperti mwaqqaf bid-Digriet Nru 2873 tal-2015 tal-Prim Ministru. Dan il-ftehim ġie approvat mill-Kabinett tal-Ministri fid-9 ta' Marzu 2016. Dan il-ftehim ma tressaqx quddiem il-Qorti ta' Kassazzjoni għall-approvazzjoni finali mill-Prosekutur Ġenerali għaliex il-Kumitat ta' Esperti ma kienx il-kumitat kompetenti. Huwa miftuħ għall-intimati li jressqu talba għal ftehim lill-kumitat kompetenti, il-Kumitat Nazzjonali għall-Irkupru tal-Assi Barra mill-Pajjiż (NCRAA).
                     It-tielet kawża
                     L-investigazzjoni marbuta mal-fatti tal-miżapproprjazzjoni tal-fondi jew assi pubbliċi għadha għaddejja. Il-Kunsill ma sab ebda indikazzjoni li d-drittijiet tad-difiża jew id-dritt għal protezzjoni ġudizzjarja effettiva tas-Sur Alaa Mubarak ma ġewx rispettati.
                     4.   Heidy Mahmoud Magdy Hussein Rasekh
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sinjura Rasekh ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     Ordni ta' ffriżar
                     Fit-28 ta' Frar 2011, il-Prosekutur Ġenerali ħareġ ordni li tipprojbixxi lis-Sinjura Rasekh u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-intimat, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak l-intimat. Fit-8 ta' Marzu 2011, il-Qorti Kriminali kompetenti kkonfermat l-ordni ta' projbizzjoni. Skont il-liġijiet tar-Repubblika Għarbija tal-Eġittu, l-intimati għandhom id-dritt jikkuntestaw id-deċiżjoni tal-qorti dwar l-ordni ta' projbizzjoni quddiem l-istess qorti. Is-Sinjura Rasekh ma kkuntestatx id-deċiżjoni tat-8 ta' Marzu 2011.
                     Kawża
                     L-investigazzjoni marbuta mal-fatti tal-miżapproprjazzjoni tal-fondi jew assi pubbliċi għadha għaddejja. Il-Kunsill ma sab ebda indikazzjoni li d-drittijiet tad-difiża jew id-dritt għal protezzjoni ġudizzjarja effettiva tas-Sinjura Rasekh ma ġewx rispettati.
                     5.   Gamal Mohamed Hosni Elsayed Mubarak
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Gamal Mubarak ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     Ordni ta' ffriżar
                     Fit-28 ta' Frar 2011, il-Prosekutur Ġenerali ħareġ ordni li tipprojbixxi lis-Sur Gamal Mubarak u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-intimat, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak l-intimat. Fit-8 ta' Marzu 2011, il-Qorti Kriminali kompetenti kkonfermat l-ordni ta' projbizzjoni. Skont il-liġijiet tar-Repubblika Għarbija tal-Eġittu, l-intimati għandhom id-dritt jikkuntestaw id-deċiżjoni tal-qorti dwar l-ordni ta' projbizzjoni quddiem l-istess qorti. Is-Sur Gamal Mubarak ma kkuntestax id-deċiżjoni tat-8 ta' Marzu 2011.
                     L-ewwel kawża
                     Is-Sur Gamal Mubarak u individwu ieħor ġew riferuti lill-qorti tal-proċess (il-Qorti Kriminali tal-Kajr) fit-30 ta' Mejju 2012. Fis-6 ta' Ġunju 2013, il-Qorti bagħtet il-kawża lura lill-prosekuzzjoni pubblika għal aktar investigazzjonijiet. Wara l-konklużjoni tal-investigazzjonijiet, il-kawża reġgħet ġiet riferuta lill-qorti. Fil-15 ta' Settembru 2018, il-Qorti Kriminali tal-Kajr tat sentenza li permezz tagħha: (i) talbet lill-kumitat ta' esperti li kienet ħatret jikkumplementa r-rapport espert li kien ippreżenta lill-Qorti f'Lulju 2018, (ii) ordnat l-arrest tal-intimati; u (iii) talbet li l-intimati jiġu riferuti lill-Kumitat Nazzjonali għall-Irkupru tal-Assi Barra mill-Pajjiż (NCRAA) bil-ħsieb ta' rikonċiljazzjoni possibbli. L-intimati kkuntestaw b'suċċess l-ordni ta' arrest u, wara mozzjoni ta' skwalifika tal-bord ġudizzjarju, il-kawża ġiet riferuta lil ċirkwit ieħor tal-Qorti Kriminali biex jiġu riveduti l-merti.
                     It-tieni kawża
                     Fis-27 ta' Ġunju 2013, is-Sur Gamal Mubarak ġie akkużat flimkien ma' żewġ individwi oħrajn b'miżapproprjazzjoni ta' fondi pubbliċi u fis-17 ta' Novembru 2013 inbdew proċedimenti quddiem il-Qorti Kriminali tal-Kajr. Fil-21 ta' Mejju 2014, dik il-Qorti kkundannat lit-tliet intimati. L-intimati kkuntestaw din is-sentenza quddiem il-Qorti ta' Kassazzjoni. Fit-13 ta' Jannar 2015, il-Qorti ta' Kassazzjoni annullat il-verdett u ordnat proċess mill-ġdid. Fil-proċess mill-ġdid, fl-4 u d-29 ta' April 2015, ġew ippreżentati eċċezzjonijiet bil-fomm u bil-miktub tal-partijiet. Fid-9 ta' Mejju 2015, il-Qorti Kriminali tal-Kajr ikkundannat lill-intimati, ordnat l-għoti lura tal-fondi miżapproprjati u ordnat il-ħlas ta' multa. Fl-24 ta' Mejju 2015, tressaq appell quddiem il-Qorti ta' Kassazzjoni. Fid-9 ta' Jannar 2016, il-Qorti ta' Kassazzjoni kkonfermat il-kundanni. Fit-8 ta' Marzu 2016, l-intimati laħqu ftehim fil-Kumitat ta' Esperti mwaqqaf bid-Digriet Nru 2873 tal-2015 tal-Prim Ministru. Dan il-ftehim ġie approvat mill-Kabinett tal-Ministri fid-9 ta' Marzu 2016. Dan il-ftehim ma tressaqx quddiem il-Qorti ta' Kassazzjoni għall-approvazzjoni finali mill-Prosekutur Ġenerali għaliex il-Kumitat ta' Esperti ma kienx il-kumitat kompetenti. Huwa miftuħ għall-intimati li jressqu talba għal ftehim lill-kumitat kompetenti, il-Kumitat Nazzjonali għall-Irkupru tal-Assi Barra mill-Pajjiż (NCRAA).
                     It-tielet kawża
                     L-investigazzjoni marbuta mal-fatti tal-miżapproprjazzjoni tal-fondi jew assi pubbliċi għadha għaddejja. Matul il-proċedimenti ta' investigazzjoni s-Sur Gamal Mubarak ġie interrogat. Il-Kunsill ma sab ebda indikazzjoni li d-drittijiet tad-difiża jew id-dritt għal protezzjoni ġudizzjarja effettiva tas-Sur Gamal Mubarak ma ġewx rispettati.
                     6.   Khadiga Mahmoud El Gammal
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sinjura El Gammal ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     Ordni ta' ffriżar
                     Fit-28 ta' Frar 2011, il-Prosekutur Ġenerali ħareġ ordni li tipprojbixxi lis-Sinjura Khadiga El Gammal u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-intimat, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak l-intimat. Fit-8 ta' Marzu 2011, il-Qorti Kriminali kompetenti kkonfermat l-ordni ta' projbizzjoni. Skont il-liġijiet tar-Repubblika Għarbija tal-Eġittu, l-intimati għandhom id-dritt jikkuntestaw id-deċiżjoni tal-qorti dwar l-ordni ta' projbizzjoni quddiem l-istess qorti. Is-Sinjura El Gammal ma kkuntestatx id-deċiżjoni tat-8 ta' Marzu 2011.
                     Kawża
                     L-investigazzjoni marbuta mal-fatti tal-miżapproprjazzjoni tal-fondi jew assi pubbliċi għadha għaddejja. Il-Kunsill ma sab ebda indikazzjoni li d-drittijiet tad-difiża jew id-dritt għal protezzjoni ġudizzjarja effettiva tas-Sinjura El Gammal ma ġewx rispettati.
                     15.   Mohamed Zohir Mohamed Wahed Garrana
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Garrana ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     Kawża
                     L-investigazzjoni marbuta mal-fatti tal-miżapproprjazzjoni tal-fondi jew assi pubbliċi għadha għaddejja. Il-Kunsill ma sab ebda indikazzjoni li d-drittijiet tad-difiża jew id-dritt għal protezzjoni ġudizzjarja effettiva tas-Sur Garrana ma ġewx rispettati.
                     18.   Habib Ibrahim Habib Eladli
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Eladli ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     Kawża
                     Is-Sur Eladli ġie riferut mill-imħallef li mexxa l-investigazzjoni lill-qorti tal-proċess kompetenti fuq akkużi ta' miżapproprjazzjoni ta' fondi pubbliċi. Fis-7 ta' Frar 2016, il-Qorti ddeċidiet li l-assi tas-Sur Eladli, tal-konjuġi tiegħu u tal-iben minorenni tiegħu għandhom jiġu ffriżati. Skont dik id-deċiżjoni tal-Qorti, il-Prosekutur Ġenerali ħareġ ordni ta' ffriżar fl-10 ta' Frar 2016 f'konformità mal-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-intimat, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak l-intimat. Skont il-liġijiet tar-Repubblika Għarbija tal-Eġittu, l-intimati għandhom id-dritt jikkuntestaw id-deċiżjoni tal-qorti dwar l-ordni ta' projbizzjoni quddiem l-istess qorti. Fil-15 ta' April 2017, il-Qorti kkundannat lill-intimat. L-intimat ikkontesta din is-sentenza quddiem il-Qorti ta' Kassazzjoni, li annullat il-verdett fil-11 ta' Jannar 2018 u ordnat proċess mill-ġdid. Il-proċess mill-ġdid għadu għaddej.
                     19.   Elham Sayed Salem Sharshar
                     L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sinjura Sharshar ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b'mod partikolari kif ġej:
                     Ordni ta' ffriżar
                     Ir-raġel tas-Sinjura Sharshar ġie riferut mill-imħallef li mexxa l-investigazzjoni lill-qorti tal-proċess kompetenti fuq akkużi ta' miżapproprjazzjoni ta' fondi pubbliċi. Fis-7 ta' Frar 2016, il-Qorti ddeċidiet li l-assi ta' żewġha, tagħha u dawk tal-iben minorenni tagħhom għandhom jiġu ffriżati. Skont dik id-deċiżjoni tal-Qorti, il-Prosekutur Ġenerali ħareġ ordni ta' ffriżar fl-10 ta' Frar 2016 f'konformità mal-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-intimat, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak l-intimat. Skont il-liġijiet tar-Repubblika Għarbija tal-Eġittu, l-intimati għandhom id-dritt jikkuntestaw id-deċiżjoni tal-qorti dwar l-ordni ta' projbizzjoni quddiem l-istess qorti. Is-Sinjura Sharshar ma kkuntestatx id-deċiżjoni tal-Qorti.

               ”.